​Kristian Afanasyev loppukaudeksi Iisalmeen | News | Mestis.fi
Hyökkääjä Kristian Afanasyev vahvistaa IPK:n hyökkäystä loppukauden ajan.
Iisalmen Peli-Karhut vahvistaa sentteriosastoaan, kun se on solminut loppukauden mittaisen sopimuksen hyökkääjä Kristian Afanasyevn kanssa. Hyökkääjä siirtyy Iisalmeen Pietarin Dynamon organisaatiosta.
21-vuotias laidassa ja keskellä viihtyvä hyökkääjä on pelannut urallaan yhden kauden ajan Suomessa, kun hän edusti Lappeenrannan SaiPaa kaudella 2016-2017. SaiPa:ssa vyölle kertyi myös kahdeksan ottelua Liigassa.
Tällä kaudella raamikas (191cm / 87kg) hyökkääjä on pelannut Venäjän kakkosliiga VHL:ssä 15 ottelua tehoin 3+4.
-Hienoa palata Suomeen. Olen kaivannut aikaa Suomessa, joten olen todella innoissani. Minulla kova halu päästä pelaamaan ja auttaa joukkuetta voittamaan, kommentoi nuori hyökkääjä.
IPK:n tarve vahvistaa keskushyökkääjäosastoaan tuli akuutiksi, kun Jere-Matias Alasen kausi päättyi viikonloppuna sattuneeseen loukkaantumiseen.
-Alasen loukkaannuttua meille tuli äkillinen tarve vahvistaa sentteriosastoa. Olemme saaneet Kristianista positiivista tietoa ja nähneet hänen pelejään. Saamme hänestä vahvan hyökkääjään molemmissa päissä kenttää, kommentoi IPK:n GM Jarmo Ylisipola.
Afanasyev pelaa jo tänään perjantaina, kun IPK kohtaa kotikaukalossaan TUTO Hockeyn Turusta.
IPK:n tiedotten aiheesta löydät TÄSTÄ.